rejauldu/bengali-wikipedia huggingface dataset:
নাসির উল্লাহ্ (জন্ম: ১৯৩৬ - মৃত্যু: ২০০৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  নাসির উল্লাহ্ এর জন্ম ৬৩ নং সিদ্দিক বাজার। তার বাবার নাম তারিক উল্লাহ্ এবং মায়ের নাম সুফিয়া খাতুন। তার স্ত্রীর নাম মেহেরজান বিবি। তাঁদের পাঁচ ছেলে ও তিন মেয়ে।   কর্মজীবন  নাসির উল্লাহ্ চাকরি করতেন পাকিস্তানি সেনাবাহিনীর চতুর্থ ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল কুমিল্লার ময়নামতি সেনানিবাসে। মার্চ মাসের শুরুতে এই রেজিমেন্টে বেশির ভাগ সেনাকে সেনানিবাসের বাইরে মোতায়েন করা হয়। মুক্তিযুদ্ধ শুরু হলে তারা বিদ্রোহ করে ঝাঁপিয়ে পড়েন যুদ্ধে। প্রতিরোধ যুদ্ধ শেষে তিনি প্রথমে যুদ্ধ করেন ২ নম্বর সেক্টরে। পরে কে ফোর্সের নবম ইস্ট বেঙ্গল রেজিমেন্টের অধীনে। মুক্তিযুদ্ধ চলাকালে আগস্ট মাসের শেষে নবম ইস্ট বেঙ্গল গঠিত হয়। ১৯৭৯ সালের আগ পর্যন্ত তিনি ৩৭ ইস্ট বেঙ্গল রেজিমেন্টে নায়েব সুবেদার হিসেবে কর্মরত ছিলেন।   মুক্তিযুদ্ধে ভূমিকা  ১৯৭১ সালের অক্টোবরের শেষের দিকে ব্রাহ্মণবাড়িয়া জেলার কসবা উপজেলার সীমান্ত এলাকায় ছিল পাকিস্তানি সেনাবাহিনীর শক্ত এক প্রতিরক্ষা। রাতের অন্ধকারে নাসির উদ্দিনসহ একদল মুক্তিযোদ্ধা নিঃশব্দে অবস্থান নিলেন পাকিস্তানি সেনাবাহিনীর প্রতিরক্ষা অবস্থানের অদূরে। তারা সেখানে অপেক্ষা করতে থাকলেন। একটু পর ভারত থেকে পাকিস্তানি অবস্থানে শুরু হলো গোলাবর্ষণ। মুক্তিযোদ্ধারা সবাই প্রস্তুত। অধিনায়কের নির্দেশ পাওয়ামাত্র তারা একযোগে ছুটে গিয়ে আক্রমণ চালাবেন পাকিস্তানি সেনাদের। তার আগে পাকিস্তানি সেনাদের ভীতসন্ত্রস্ত করার জন্য চলছে গোলাবর্ষণ। একটু পর গোলাবর্ষণ শেষ হলো। অধিনায়কের নির্দেশ পাওয়ামাত্র নাসির উদ্দিন তার অধীন সহযোদ্ধাদের নিয়ে এগিয়ে যেতে থাকলেন পাকিস্তানি অবস্থানের উদ্দেশ্যে। ইতোমধ্যে পাকিস্তানি অবস্থান থেকেও শুরু হয়েছে গোলাগুলি। নাসির উদ্দিন ভয় না পেয়ে দুর্বার গতিতে এগিয়ে গেলেন সামনে। তার পেছনে সহযোদ্ধারা। অল্প সময়ের মধ্যেই তারা পৌঁছে গেলেন পাকিস্তানি প্রতিরক্ষা অবস্থানে। এমন অতর্কিত আক্রমণে হতভম্ব পাকিস্তানি সেনারা। মুক্তিযোদ্ধাদের মুহুর্মুহু আক্রমণে তাদের মনোবল ভেঙে পড়ার উপক্রম। তখন নাসির উদ্দিন সহযোদ্ধাদের নিয়ে আরও সাঁড়াশি আক্রমণ চালালেন। প্রচণ্ড আক্রমণের মুখে পাকিস্তান সেনাবাহিনীর প্রতিরক্ষা আবস্থানগুলো ভেঙে পড়তে থাকল। দিশেহারা পাকিস্তানি সেনারা অবস্থান ছেড়ে পেছনে পালিয়ে গেল। তিন ঘণ্টা যুদ্ধের পর মুক্তিযোদ্ধা দখল করে নেন পাকিস্তানি সেনাবাহিনীর কসবার প্রতিরক্ষা অবস্থান। সেদিন যুদ্ধে নাসির উদ্দিন যথেষ্ট বীরত্ব ও সাহস প্রদর্শন করেন। মুক্তিযোদ্ধাদের হাতে ২৬ জন পাকিস্তানি সেনা নিহত হয়। আহত হয় ১৮ জন। হস্তগত হয় ১১টি এলএমজি, একটি সিগন্যাল পিস্তল, ৪০টি গ্রেনেড (এইচই ৩৬), তিনটি এনারগা গান, ৪৪টি প্লাস্টিক মাইন, একটি ম্যাপ ও দুটি র‌্যাংক ব্যাজ। মুক্তিযোদ্ধাদের পক্ষে চারজন শহীদ ও ১৫ জন আহত হন। পরদিন পাকিস্তানি সেনারা পুনর্গঠিত হয়ে কসবা দখলের চেষ্টা চালায়। তাদের একটি দল একটি ছোট নালার পশ্চিমতীরে দ্রুত অবস্থান নেয়। তখন নাসির উদ্দিন তার দল নিয়ে পাকিস্তানি সেনাবাহিনীর ওই দলের ওপর আক্রমণ চালান। প্রচণ্ড আক্রমণের মুখে পাকিস্তানি সেনাদের ওই প্রচেষ্টা ব্যর্থ হয়ে যায়। কিছুক্ষণ পর মুক্তিযোদ্ধাদের আরও কয়েকটি দল এসে পাকিস্তানি সেনাদের ওপর আক্রমণ শুরু করে। তখন পাকিস্তানি সেনারা পুরোপুরিভাবে পিছু হটে যায়।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:১৯৭৯-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
থাম্ব|অর্জিত প্রতিরক্ষা পরীক্ষা  মানবদেহে যে প্রতিরক্ষা ব্যবস্থা জন্মের পর থেকে আসে না বরং জন্মের পর কোনো জীবাণুর বিরুদ্ধে সাড়া হিসেবে অথবা ভ্যাক্সিন প্রয়োগের ফলে সৃষ্টি হয় তা হলো অর্জিত প্রতিরক্ষা ব্যবস্থা। এই প্রতিরক্ষা ব্যবস্থা দুই রকম। যথাঃ সক্রিয় প্রতিরক্ষা ও অক্রিয় প্রতিরক্ষা। Acquired immunity msdmanuals.com হতে সংগৃহীত   সক্রিয় প্রতিরক্ষা   এই ধরনের অর্জিত প্রতিরক্ষা ব্যবস্থায় দেহের কোষ এন্টিবডি উৎপন্ন করতে সক্ষম হয় ও সক্রিয়ভাবে অংশ নেয়। এ ধরনের প্রতিরক্ষা দীর্ঘদিন থাকে কিংবা আজীবন থাকে। কিন্তু সাড়া ধীরে দেয়। দেহকোষ অনিচ্ছাকৃত জীবাণুর সংস্পর্শে আসায় সংক্রমণ ঘটার ফলে জীবাণুর বিরুদ্ধে যে সক্রিয় প্রতিরক্ষা গড়ে ওঠে তা হলো প্রাকৃতিক সক্রিয় প্রতিরক্ষা। অন্যদিকে, ভ্যাক্সিন প্রয়োগের পর যদি জীবাণুর বিরুদ্ধে দেহে সক্রিয় প্রতিরক্ষা গড়ে ওঠে তবে তা হলো কৃত্তিম সক্রিয় প্রতিরক্ষা।   অক্রিয় প্রতিরক্ষা   এ ধরনের অর্জিত প্রতিরক্ষা ব্যবস্থায় এন্টিবডি সরবরাহ করা হয়। এটি হতে পারে এক ব্যক্তি থেকে অপর ব্যক্তিতে এন্টিবডি সরবরাহ। এটির ক্রিয়াকাল সর্বোচ্চ ৩-৪ মাস তবে এটি তাৎক্ষণিক সাড়া প্রদান করে। মানবদেহে অমরা এর মাধ্যমে এন্টিবডি মায়ের শরীর থেকে শিশুর শরীরে প্রবেশ করে। যা কয়েক সপ্তাহ টিকে থাকে। এরপরে শিশুরদেহে আপনাআপনি এন্টিবডি তৈরির জন্য নিজস্ব প্রতিরক্ষাতন্ত্র গড়ে উঠে। এ ধরনের অক্রিয় প্রতিরক্ষাকে প্রাকৃতিক অক্রিয় প্রতিরক্ষা হিসেবে সম্বোধন করা হয়৷ আবার এর বিপরীতে আরেক ধরনের অক্রিয় প্রতিরক্ষা ব্যবস্থা আছে যাতে ইঞ্জেকশনের মাধ্যমে দেহে এন্টিবডি প্রবেশ করানো হয়৷ ক্ষতিকর রোগের আক্রমণ ঘটলে ঐ মুহূর্তে সঠিক চিকিৎসার জন্য এরূপ প্রতিরক্ষা ব্যবস্থা গড়ে তোলা হয়৷ উদাহরণস্বরূপ, কোনো সুস্থ ব্যক্তির সিরাম রোগাক্রান্ত ব্যক্তির শরীরে প্রবেশ করিয়ে শরীর নীরোগ পদ্ধতি। Active & Passive immunity, vaccine types, excipients and licensing academic.oup.com হতে সংগৃহীত   অর্জিত প্রতিরক্ষা পদ্ধতি  থাম্ব|প্রতিরক্ষা Major Histocompatibility Complex (MHC) পরিচয়বিহীন কোনো এন্টিজেন প্রথম ও দ্বিতীয় প্রতিরক্ষা স্তর অতিক্রম করে দেহে প্রবেশ করে তখন থেকে অর্জিত প্রতিরক্ষা ব্যবস্থা শুরু হয়। এন্টিজেন শরীরে প্রবেশের পর ফ্যাগোসাইটিক কোষসমূহ (যেমনঃ নিউট্রোফিল ও ম্যাক্রোফেজ) সারাদেহে প্রবাহিত হয়ে যায় এবং যে ক্ষতিকর অণুজীবকে সামনে পায় তাকে গ্রাস করে পরিপাক করে ফেলে৷ এ পরিপাককৃত পদার্থের কিছু কণা ম্যাক্রোফেজের কোষঝিল্লিতে MHC অংশে বাহিত হয়। ফলে হেলপার টি কোষ সতর্ক হয়ে যায়। এভাবে লসিকা গ্রন্থির বি কোষের মতো ম্যাক্রোফেজ Antigen Presenting Cell (APC) হিসেবে কাজ করে। এরপর এন্টিজেনের জন্য নির্দিষ্ট হেলপার T কোষ না পাওয়া পর্যন্ত T কোষ এন্টিজেনকে বহন করে। এরপরে সঠিক টি কোষ পাওয়ার পর সক্রিয় হেলপার টি কোষ রাসায়নিক পদার্থ ক্ষরণ করে নির্দিষ্ট এন্টিজেনের নির্দিষ্ট বি কোষ ও সাইটোটক্সিক টি কোষকে এন্টিজেন আটকানোর জন্য উদ্দীপ্ত করে। অতঃপর নির্দিষ্ট বি কোষ ও টি কোষগুলো সক্রিয় হয়ে সংখ্যাবৃদ্ধি শুরু করে৷ এর ফলে লিম্ফোসাইট ক্লোন গড়ে ওঠে। ক্লোনে দুই ধরনের কোষ গঠিত হয়৷ এক ধরনের কোষ এন্টিজেনের বিরুদ্ধে সক্রিয় হয়ে দেহরক্ষার উদ্দেশ্যে অগ্রসর হয় ও আরেক ধরনের কোষ সেই এন্টিজেনকে মনে রাখে যেন পরবর্তীকালে সেই এন্টিজেন পুনরায় আক্রমণ করলে তাকে প্রতিহত করা সহজ হয়৷ এই কোষকে স্মৃতি কোষ বলা হয়। Adaptive immunity courses.lumenlearning.com হতে সংগৃহীত   বহিঃসংযোগ   What you need to know about acquired immunity   তথ্যসূত্র   উচ্চ মাধ্যমিক জীববিজ্ঞান ২য় পত্র  বিষয়শ্রেণী:অনাক্রম্যতন্ত্র
জিয়াউদ্দিন মাদানী () একজন সুফি যিনি কুতুব-ই-মদিনা নামেও পরিচিত। জীবনের অধিকাংশ সময় তিনি মদিনায় কাটিয়েছেন। তিনি ১৮৭৭ সালে শিয়ালকোটে জন্মগ্রহণ করেন এবং ১৯৮১ সালের ২ অক্টোবর মারা যান। তাকে আল-বাকীতে দাফন করা হয়।  তিনি ছিলেন একজন ইসলামী পন্ডিত এবং ইমাম আহমদ রেজা খানের শিষ্য।   সংক্ষিপ্ত জীবন   জিয়াউদ্দিন মাদানী ১৮৭৭ খ্রিস্টাব্দে (১২৯৪ হিজরি) পাকিস্তানের শিয়ালকোট শহরে জন্মগ্রহণ করেন। তিনি শিয়ালকোট ও লাহোর থেকে প্রাথমিক শিক্ষা লাভ করেন। তিনি পিলিভীতে (উত্তর প্রদেশ, ভারত) চার বছর অধ্যয়ন করেন এবং আল্লামা মাওলানা ওয়াসি আহমদ মুহাদ্দিস সূরতির তত্ত্বাবধানে তার ইসলামি শিক্ষা লাভ করেন। তিনি করাচী গিয়েছিলেন। কিছুকাল পর গাউসে আজমের দোয়া নিতে ইরাকের বাগদাদে গমন করেন। তিনি ৪ বছর সেখানে ছিলেন এবং তারপর ১৯০০ সালে মদিনায় চলে যান। তিনি প্রায় ৭৭ বছর মদিনায় অবস্থান করেন। তিনি ১৯৮১ সালের  ২ অক্টোবর মৃত্যুবরণ করেন। তাকে মদিনা জান্নাতুল বাকী কবরস্থানে দাফন করা হয়েছে।  বায়আত ও খেলাফত   তিনি বেরেলির ইমাম আহমদ রেজা খানের কাছ থেকে গাউসে আজম শায়খ আব্দুল কাদের জিলানীর সিলসিলা-এ-কাদেরিয়া থেকে আধ্যাত্মিক আনুগত্যের শপথ নেন, যাকে অনেকে চতুর্দশ শতাব্দীর সংস্কারক বলে থাকেন। তথ্যসূত্র   বিষয়শ্রেণী:মুসলিম মিশনারি বিষয়শ্রেণী:একবিংশ শতাব্দীর মুসলিম ধর্মতত্ত্ববিদ বিষয়শ্রেণী:সুফি রহস্যবাদী বিষয়শ্রেণী:বেরলভী বিষয়শ্রেণী:জান্নাত আল-বাকিতে কবর বিষয়শ্রেণী:মুসলিম ধর্ম প্রচারক বিষয়শ্রেণী:জান্নাতুল বাকিতে সমাধিস্থ
কেপলার-৯বি হল নাসার কেপলার মিশন কর্তৃক সৌরজগতের বাইরে আবিষ্কৃত প্রথম গ্রহগুলোর একটি। এটি বীণা তারামণ্ডলে কেপলার-৯ নক্ষত্রের চারপাশে আবর্তন করে। কেপলার-৯বি হল কেপলার গ্রহ ব্যবস্থার তিনটি গ্রহের মধ্যে সবচেয়ে বড়; যার ভর শনির তুলনায় কম। কেপলার-৯বি এবং কেপলার-৯সি দুটো মিলে কক্ষপথীয় অনুরণন প্রদর্শন করে, যার মাধ্যমে একটি গ্রহ তার মহাকর্ষীয় টানের মাধ্যমে অপরটিকে পরিবর্তন করে এবং একে অপরের কক্ষপথকে স্থির রাখে। ২০১০ সালের ২৬ আগস্ট গ্রহটির আবিষ্কার ঘোষণা করা হয়।   নামকরণ এবং ইতিহাস  কেপলার-৯বি হল কেপলার-৯ নক্ষত্রকে আবর্তন করা প্রথম বহির্গ্রহ। কেপলার মিশনের অংশ হিসেবে নক্ষত্রটির নামকরণ করা হয়েছিল। কেপলার মিশন নাসার একটি প্রকল্প যার পরিকল্পনা করা হয়েছে পৃথিবীর মত গ্রহ খুঁজে বের করতে। কেপলার-৯ এর গ্রহগুলো হচ্ছে কেপলারের অভিযানের প্রথম ৪৩ দিনের মধ্যে পাওয়া ৭০০টি গ্রহের অন্তর্ভুক্ত সদস্য। কেপলার ব্যবস্থা হল পাঁচটি ব্যবস্থার একটি যেগুলোর একের বেশি বহির্গ্রহ আবর্তন করে। ২০১০ সালের ২৬ আগস্ট কেপলার-৯বি গ্রহের আবিষ্কারের ঘোষণা করা হয়। এটি হল প্রথম গ্রহ যেটির নক্ষত্র ব্যবস্থার একাধিক গ্রহ আবর্তন করে একই নক্ষত্রকে।  গ্রহটি নিশ্চিত করা হয় কেপলার উপগ্রহের আবর্তন পদ্ধতির মাধ্যমে। এ পদ্ধতিতে গ্রহটি সেটার নক্ষত্রের অবয়বের উপর দিয়ে অতিক্রম করার চিত্র পৃথিবীর সাপেক্ষে ধারণ করা হয়। সে নক্ষত্রের ক্ষীণ আলোর পরিমাণ দিয়ে যে সামান্য আলোক পার্থক্য তৈরী হয় তা থেকে গ্রহ এবং কিছু বৈশিষ্ট্য শনাক্ত করা যায়।  যেমন, গ্রহের আকার, এর নক্ষত্র থেকে গ্রহের দূরত্ব।  কেপলার-৯বি-এর ভরের প্রাথমিক অনুমান করা হয়েছিল হাওয়াইয়ের মাউনা কেয়াতে অবস্থিত ডব্লিউ. এম. কেক মানমন্দির কর্তৃক। এটা হিসেব করতে গিয়ে, বিজ্ঞানীরা দেখলেন কেপলার-৯বি কেপলার-৯ ব্যবস্থার অন্য দুটি গ্যাসীয় গ্রহের চেয়ে বড়। ভরের দিক দিয়ে আমাদের সৌরজগতের শনি গ্রহের চেয়ে সামান্য ছোট।   বৈশিষ্ট্য   কেপলার-৯বি একটি গ্যাসীয় গ্রহ যার ভর পৃথিবীর তুলনায় প্রায় ৪৩ গুণ; এইভাবে, এটি শনি গ্রহের ভরের প্রায় অর্ধেক। এর ব্যাসার্ধ প্রায় , বা বৃহস্পতির ব্যাসার্ধের প্রায় ৮০%। গ্রহটি প্রতি ১৯.২৪৩ দিনে কেপলার-৯-কে প্রদক্ষিণ করে এবং এটি নক্ষত্র থেকে ০.১৪ AU দূরে অবস্থিত। তুলনা করার জন্য, সূর্য থেকে বুধ গ্রহের গড় দূরত্ব হল .৩৮৭ AU এবং একটি কক্ষপথ সম্পূর্ণ করতে ৮৭.৯৬৯ দিন সময় নেয়। কেপলার-৯বি হল এর নক্ষত্রের দ্বিতীয় নিকটতম গ্রহ।  কেপলার-৯বি এবং কেপলার-৯সি-এর মধ্যকার কক্ষপথীয় অনুরণন হচ্ছে বহির্গ্রহে খুঁজে পাওয়া প্রথম ঘটনা। দুটি গ্রহের কক্ষপথের অনুপাত মোটামুটিভাবে ১:২, যারা আবার একে অপরের মহাকর্ষীয় টানের মাধ্যমে কক্ষপথকে নিয়ন্ত্রণ কর। কেপলার-৯বি-এর কক্ষপথ গড়পড়তায় প্রতি কক্ষীয় পর্যায়কালে চার মিনিট বাড়ে। আবার এই প্রক্রিয়াটি বিপরীত হয়ে কমতেও থাকে। সময়ের বড় পরিসরে দেখা যায়, গ্রহদুটির কক্ষপথের আকার মোটামুটি ১:২ অনুপাতে কমে বেড়ে দুলতে থাকে। কার্নেগি ইন্সটিটিউটের এলিসিয়া ওয়েইনবার্গারের মতে, কেপলার-৯বি গ্যাসীয় দানবটি কেপলার-৯ নক্ষত্র থেকে এখন যে দূরত্বে আছে সম্ভবত আরও অনেক দূরে তা গঠিত হয়েছিল। কক্ষপথের অনুরণনের ঘটনা হয়তো অভ্যন্তরীণ পরিযায়বৃত্তির ঘটনা ব্যাখ্যায় সহায়ক হবে।  কেপলার-৯ ব্যবস্থার অন্যান্য গ্রহ  কেপলার-৯সি  কেপলার-৯ডি   তথ্যসূত্র    বহিঃসংযোগ   বিষয়শ্রেণী:২০১০-এ আবিষ্কৃত বহির্গ্রহ বিষয়শ্রেণী:দৈত্যাকার গ্রহ বিষয়শ্রেণী:কেপলার মহাকাশ দূরবীক্ষণ যন্ত্র দ্বারা আবিষ্কৃত বহির্গ্রহ বিষয়শ্রেণী:বীণা (তারামণ্ডল) বিষয়শ্রেণী:আবর্তিত বহির্গ্রহ
নিতিশ রানা (জন্ম: ২৭ ডিসেম্বর ১৯৯৩) একজন ভারতীয় প্রথম শ্রেণির ক্রিকেটার যিনি ঘরোয়া ক্রিকেটে দিল্লির হয়ে খেলেন। তিনি একজন অলরাউন্ডার, বাঁ-হাতি ব্যাটসম্যান এবং ডানহাতি অফ-ব্রেক বোলার, যিনি ইন্ডিয়ান প্রিমিয়ার লিগের (আইপিএল) কোলকাতা নাইট রাইডার্স দলের সদস্যও রয়েছেন। Nitish Rana - ESPN Cricinfo নভেম্বর ২০১৮ এ, গৌতম গম্ভীরের পরিবর্তে তাঁর নাম দিল্লির দলের অধিনায়ক হিসাবে মনোনীত হয়।    কর্মজীবন  রানা ২০১৫-১৬ রনজি ট্রফিতে প্রথম শ্রেণির ক্রিকেটে অভিষেক করেছিলেন এবং ৫৫.৬৩ গড়ে মোট ৫৫৭ রান নিয়ে টুর্নামেন্টটি শেষ করেছিলেন এবং সে ছিল তার দলের শীর্ষ রান সংগ্রহকারী। ২০১৫-১৬ সালে বিজয় হাজারে ট্রফিতে ২১৮ তিনি ছিলেন তাঁর দলের দ্বিতীয় সর্বোচ্চ রান সংগ্রহকারী।  ২০১৫-১৬ সালে সৈয়দ মোশতাক আলী ট্রফিতে রানা ৮ ইনিংসে ১৭৫.৮৮ স্ট্রাইক রেট ও ৪২.৭১ গড়ে ২৯৯ রান করেছিলেন। সেই প্রতিযোগিতায় আন্ধ্রা প্রদেশের বিপক্ষের ম্যাচে ৪ উইকেটে ৪০ রানে আটকে থাকা দিল্লির হয়ে ব্যাট করতে নেমে ৪০ বলে ৯৭ রানের (৮ টি বাউন্ডারি, ৮ টি ছক্কা) এক আক্রমণাত্মক ইনিংসটি খেলে নিজের দলকে ২০ ওভারে ৯ উইকেটের বিনিময়ে ২৩৬ রানে পৌছে দেন। বারোদার বিপক্ষের খেলায় দলের শীর্ষ চার ব্যাটসম্যান একক অঙ্কের স্কোরের ফিরে গেলে রানা মাত্র ২৯ বলে ৫৩ রানের অনবদ্য ইনিংস খেলে তার দলকে বরোদার বেধে দেয়া মোট ১৫৩ রান তাড়া করতে সহায়তা করেছিল। ঝাড়খণ্ডের বিপক্ষে, ১৩৫ রানের লক্ষ্য তাড়া করতে নেমে দিল্লি ৩ উইকেট হারিয়ে মাত্র ১৪ করে, সেখান থেকে রানা ৪৪ বলে অপরাজিত ৬০ রানের ইনিংস খেলে তার দলকে ৫ উইকেটে জয় এনে দেয়।  জানুয়ারী ২০১৮, তিনি কলকাতা নাইট রাইডার্স  এর সাথে ২০১৮ ইন্ডিয়ান প্রিমিয়ার লিগ এর নিলামে চুক্তিবদ্ধ হন।   অক্টোবর ২০১৮ এ, তাকে ২০১৮-১৯ দেওধর ট্রফির জন্য ভারত এ'র স্কোয়াডে মনোনীত হয়েছিল। ডিসেম্বর ২০১৮ এ, তাকে ২০১৮ উদীয়মান দল এশিয়া কাপের জন্য ভারতের দলে মনোনীত হয়েছিল। অক্টোবরে ২০১৯, তিনি ২০১৯-২০ দেওধর ট্রফির জন্য ভারত বি এর দলে জায়গা পেয়েছিলেন।   খেলার ধরন  রানা একজন আক্রমণাত্মক বাঁহাতি ব্যাটসম্যান এবং অফ স্পিন বোলার। তিনি ২০১৫-১৬ সালের সৈয়দ মুশতাক আলী ট্রফিতে ২১টি ছক্কার সাহায্যে শীর্ষস্থানীয় ছয় হিটার ছিলেন এবং তাকে বলা হয় "বড় হিট করার ক্ষমতা"। রানা পন্টিংকে বড় হিটকারী ব্যাটসম্যান হিসাবে গড়ে তোলার জন্য কৃতিত্ব দিয়েছেন।   তথ্যসূত্র   বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:ইন্ডিয়া রেডের ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:দিল্লির ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:দিল্লি থেকে আগত ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:উত্তরপ্রদেশের ক্রিকেটার
সাংস-র্গ্যাস-রিন-ছেন () (১৫৪০-১৬১২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতাশতম দ্গা'-ল্দান-খ্রি-পা বা প্রধান ছিলেন।  সংক্ষিপ্ত জীবনী সাংস-র্গ্যাস-রিন-ছেন ১৫৪০ খ্রিষ্টাব্দে তিব্বতের মাল-গ্রোর () নামক অঞ্চলে ক্লা-ক্লো'ই-'ব্রোগ-স্দে () নামক স্থানে জন্মগ্রহণ করেন। তিনি  দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয় থেকে ধর্মশিক্ষা লাভ করেন। এরপর তিনি সেরমে বৌদ্ধবিহারের প্রধান হিসেবে নির্বাচিত হন। তিনি ১৫৯৬ খ্রিষ্টাব্দে দ্গা'-ল্দান বৌদ্ধবিহারের সাতাশতম দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। এই সময় তিনি য়াংস-পা-ছেন () মন্দির সংস্কার করেন।   তথ্যসূত্র   বিষয়শ্রেণী:১৫৪০-এ জন্ম বিষয়শ্রেণী:১৬১২-এ মৃত্যু বিষয়শ্রেণী:গানদেন ত্রিপা
ইন্দ্রজিৎ হাজরা    হলেন একজন ভারতীয় সাংবাদিক এবং দ্য বায়োস্কোপ ম্যান  এবং গ্র্যান্ড ডিলুশনস: অ্যা শর্ট বায়োগ্রাফি অফ কোলকাতা বইগুলির লেখক। ২০১৩ সালে বইগুলির প্রকাশক করে আলেফ বুক কোম্পানি।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের সাংবাদিক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:২১শ শতাব্দীর ভারতীয় ঔপন্যাসিক বিষয়শ্রেণী:ভারতীয় পুরুষ সাংবাদিক বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:হিন্দুস্তান টাইমসের সাংবাদিক বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় লেখক বিষয়শ্রেণী:বাঙালি লেখক বিষয়শ্রেণী:১৯৭১-এ জন্ম
শুশশা ( ) হল ভিত্তোরিও দে সিকা পরিচালিত ১৯৪৬ সালের ইতালীয় নয়াবাস্তববাদী চলচ্চিত্র। ছবিটিকে সে সিকার প্রথম সফল চলচ্চিত্র বলে বিবেচনা করা হয়। ছবিটির চিত্রনাট্য রচনা করেছেন সের্জিও আমিদেই, আদলফো ফ্রাঙ্কি, চেজারে জুলিও ভায়োলা ও চেজারে জাভাত্তিনি। এতে শ্রেষ্ঠাংশে অভিনয় করেন ফ্রাঙ্কো ইন্তেরলেঙ্গি, রিনালদো স্মোরদনি ও আন্নিয়েলো মেলে।  শুশশা ইতালির নয়াবাস্তববাদী চলচ্চিত্র আন্দোলনের প্রথম সময়ের চলচ্চিত্র। চলচ্চিত্রটি ১৯৪৮ সালে একাডেমি সম্মানসূচক পুরস্কার লাভ করে, যা বর্তমান শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার শাখার পূর্বরূপ ছিল এবং শ্রেষ্ঠ মৌলিক চিত্রনাট্য বিভাগে একটি পুরস্কারের মনোনয়ন লাভ করে।  কুশীলব  ফ্রাঙ্কো ইন্তেরলেঙ্গি - পাস্কোয়েল মাজ্জি  রিনালদো স্মোরদনি - জুসেপ্পে ফিলিপ্পুচ্চি  আন্নিয়েলো মেলে - রাফায়েলে  ব্রুনো ওরতেঞ্জি - আরকাঞ্জেলি  এমিলিও চিগোলি - স্তাফেরা  মারিয়া কাম্পি - গণক  সম্মাননা  পুরস্কার প্রদানের বছর পুরস্কারের বিভাগ মনোনীত ফলাফল  একাডেমি পুরস্কার ১৯৪৮ একাডেমি সম্মানসূচক পুরস্কার শুশশা   শ্রেষ্ঠ মৌলিক চিত্রনাট্য সের্জিও আমিদেই, আদলফো ফ্রাঙ্কি,  চেজারে জুলিও ভায়োলা ও চেজারে জাভাত্তিনি   অনুপ্রেরণা শুশশা ছবিটি থেকে অনুপ্রাণিত হয়ে একই নামের একটি কমিক ধারাবাহিক ১৯৪৯ থেকে ১৯৫৬ সালে প্রকাশিত হয়।  তথ্যসূত্র  বহিঃসংযোগ  বিষয়শ্রেণী:১৯৪৬-এর চলচ্চিত্র বিষয়শ্রেণী:১৯৪০-এর দশকের অপরাধমূলক চলচ্চিত্র বিষয়শ্রেণী:ইতালীয় ভাষার চলচ্চিত্র বিষয়শ্রেণী:ইতালীয় চলচ্চিত্র বিষয়শ্রেণী:ইতালীয় নব্যবাস্তববাদী চলচ্চিত্র বিষয়শ্রেণী:ইতালীয় অপরাধমূলক চলচ্চিত্র বিষয়শ্রেণী:ইতালীয় সাদাকালো চলচ্চিত্র বিষয়শ্রেণী:ভিত্তোরিও দে সিকা পরিচালিত চলচ্চিত্র বিষয়শ্রেণী:চেজারে জাভাত্তিনির চিত্রনাট্য বিষয়শ্রেণী:একাডেমি সম্মানসূচক পুরস্কার বিজয়ী বিষয়শ্রেণী:রোমের পটভূমিতে চলচ্চিত্র বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী
কলমাকান্দা সরকারি পাইলট উচ্চ বিদ্যালয় (প্রতিষ্ঠাকাল: ১৯৪২ খ্রিস্টাব্দ) নেত্রকোণা জেলার অন্তর্গত কলমাকান্দা উপজেলার একটি মাধ্যমিক বিদ্যালয়।   ইতিহাস  বাংলাদেশ স্বাাধীন হওয়ার আগে ব্রিটিশ শাসনামলে ১৯৪২ খ্রিষ্টাব্দে কলমাকান্দা সরকারি পাইলট উচ্চ বিদ্যালয় প্রতিষ্ঠিত হয়।   সহশিক্ষা কার্যক্রম   প্রাতিষ্ঠানিক কার্যক্রম   বিজ্ঞান মেলা ও বিজ্ঞানাগার বিজ্ঞান সচেতন সমাজ ও দেশ গড়ার লক্ষ্যে প্রতিবছর বিজ্ঞান মেলার আয়োজন করা হয়। যার ফলে শিক্ষার্থীরা স্বতঃর্স্ফূতভাবে অংশগ্রহণ করে নিজস্ব মেধার পরিচয় রাখতে পারে। এখানে ব্যবহারিক ক্লাসের জন্য রয়েছে অত্যাধুনিক বিজ্ঞানাগার।  কম্পিউটার গবেষণাগার ছাত্র-ছাত্রীদেরকে যুগোপযোগী করে গড়ে তোলা ও কম্পিউটারের বহুমুখী ব্যবহার নিশ্চিত করার লক্ষ্যে অত্র প্রতিষ্ঠানে একটি কম্পিউটার গবেষণাগার রয়েছে। উক্ত গবেষণাগারে পর্যায়ক্রমে সময়সূচি অনুসারে শ্রেণিভিত্তিক ছাত্র-ছাত্রীদেরকে হাতে কলমে কম্পিউটার ব্যবহার ও তথ্য প্রযুক্তি বিষয়ে শিক্ষা দেওয়া হয়।  শিক্ষা সফর শ্রেণিকক্ষের ক্লান্তি দূর করতে, মনকে প্রফুল্ল রাখতে, অজানাকে জানতে, নিজের চোখে দেশের ঐতিহাসিক ও দর্শনীয় স্থান দেখার জন্য নিজেদের উদ্যোগে ও নেতৃত্বে প্রতিষ্ঠান প্রধান ও সংশিষ্ট শিক্ষকবৃন্দের সহায়তায় শিক্ষা সফরের আয়োজন করা হয়ে থাকে।  গ্রন্থাগার প্রবন্ধ, উপন্যাস, ছোট গল্প, ইতিহাস, ভূগোল, পৌরনীতি, অর্থনীতি, অনুসন্ধান বা আবিষ্কার বিষয়ক ও জ্ঞান-বিজ্ঞানের নানা ধরনের বই আছে প্রায় চার হাজারের মত।   পাঠাভ্যাস উন্নয়ন কার্যক্রম   বিতর্ক প্রতিযোগিতা ক্লাব ছাত্র-ছাত্রীদের গুছিয়ে কথা বলা এবং অন্যের দৃষ্টিভঙ্গি জানা ও সম্মান করার লক্ষ্যে বিতর্ক প্রতিযোগিতা ক্লাবের প্রয়োজনীয়তা অনেক। এছাড়াও বিতর্ক যুক্তির মাধ্যমে বিভিন্ন বিষয় জানা ও বিপক্ষের যুক্তিকে বাস্তবে কাজে লাগানোর জন্য বিতর্ক প্রতিযোগিতা ক্লাব স্থাপন করা হয়েছে।  সাংস্কৃতিক ক্লাব ছাত্র-ছাত্রীদের মানসিক প্রশান্তি ও তাদের সুপ্ত প্রতিভা বিকাশের জন্য সাংস্কৃতিক ক্লাব খুবই গুরুত্বপূর্ণ। নাচ, গান, কবিতা আবৃতিসহ সংস্কৃতিমনা পরিবেশের জন্য ছাত্র-ছাত্রীরা খুব সহজেই সাংস্কৃতিক ক্লাবের সদস্য হতে পারে। এছাড়াও বিনা খরচে বিভিন্ন বাদ্যযন্ত্রের ব্যবহার, নাচ-গান ইত্যাদি শিখানো হয়।  খেলাধুলা ক্লাব পড়াশোনার একঘেয়েমি দূর করার জন্য খেলাধুলা ক্লাবটির প্রয়োজনীয়তা অপরিসীম। এতে ছাত্র-ছাত্রীরা ক্লাবের সদস্য হয়ে ফুটবল, ক্রিকেট, ব্যাডমিন্টন, ভলিবলসহ বিভিন্ন খেলায় অংশগ্রহণ করে নিজের প্রতিভার বিকাশ ঘটাতে পারে। এছাড়াও ছাত্র-ছাত্রীদের উৎসাহ দেওয়ার জন্য প্রতিবছর বার্ষিক ক্রীড়া প্রতিযোগিতার আয়োজন করা হয়।  বিজ্ঞান ক্লাব ছাত্র-ছাত্রীদের বিজ্ঞানমুখী এবং নতুন নতুন সৃষ্টিকর্ম উদ্ভাবন করা ও উৎসাহ দেওয়া এই ক্লাবের মূল লক্ষ্য। বিজ্ঞান মেলার মাধ্যমে ছাত্র-ছাত্রীদের আবিষ্কারগুলো প্রদর্শন করা হয়ে থাকে। এতে ছাত্র-ছাত্রীরা নতুন নতুন সৃষ্টি কর্মে আরো বেশি মনযোগী হয়ে উঠে।   তথ্যসূত্র   বিষয়শ্রেণী:নেত্রকোণা জেলার বিদ্যালয় বিষয়শ্রেণী:১৯৪২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কলমাকান্দা উপজেলা বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:নেত্রকোণা জেলা
লিওনার্ড ভিক্টর "লেন" মাডকস (; জন্ম: ২৪ মে, ১৯২৬ - মৃত্যু: ১ সেপ্টেম্বর, ২০১৬) ভিক্টোরিয়ার বিকন্সফিল্ড এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। এছাড়াও, ক্রিকেট প্রশাসক হিসেবেও দায়িত্ব পালন করেছেন লেন মাডকস। ১৯৫৪ থেকে ১৯৫৬ সময়কালে অস্ট্রেলিয়া ক্রিকেট দলের পক্ষে সাতটি টেস্টে অংশ নিয়েছেন। ঘরোয়া প্রথম-শ্রেণীর ক্রিকেটে ভিক্টোরিয়া বুশর‌্যাঞ্জার্সCricketArchive Player Oracle, Retrieved 12 August, 2017 ও তাসমানিয়ার প্রতিনিধিত্ব করেছেন তিনি। দলে তিনি মূলত উইকেট-রক্ষকের দায়িত্বে নিয়োজিত ছিলেন। পাশাপাশি ডানহাতে ব্যাটিংয়েও পারদর্শিতা দেখিয়েছেন।   খেলোয়াড়ী জীবন  গিল ল্যাংলি’র সাথে গ্লাভস ভাগাভাগি করে নিতেন লেন মাডকস। ল্যাংলি আহত হলে তিনি তার স্থলাভিষিক্ত হতেন। কিন্তু, ডন টলন এবং ওয়ালি গ্রাউটের কাছ থেকে প্রচণ্ড চাপের মুখোমুখি হতে হতো তাকে। অস্ট্রেলিয়ার অন্যতম সেরা গ্লাভসম্যান হওয়া স্বত্ত্বেও তিনি মাত্র সাতটি টেস্টে অংশ নিতে পেরেছিলেন।  ১৯৫৬ সালে ম্যানচেস্টারের ওল্ড ট্রাফোর্ডে অনুষ্ঠিত স্বাগতিক ইংল্যান্ডের প্রথিতযশা বোলার জিম লেকারের টেস্টে এক ইনিংসের সবকটি উইকেট লাভের দশম ব্যাটসম্যান হিসেবে এলবিডব্লিউতে আউট হলে তাকে মাঠ ছেড়ে চলে আসতে হয়। ‘লেকারের খেলা’ নামে পরিচিত ঐ টেস্টে ১৯ উইকেট দখল করেছিলেন জিম লেকার। বলাবাহুল্য, ইংল্যান্ড ক্রিকেট দলের কাছে তার দল ঐ টেস্টে পরাজিত হয়েছিল।   অবসর  প্রথম-শ্রেণীর ক্রিকেট থেকে অবসর নেয়ার পর ক্রিকেট প্রশাসকের ভূমিকায় অবতীর্ণ হন তিনি। কিন্তু, ১৯৭৭ সালের অ্যাশেজ সফরে ৩-০ ব্যবধানে সিরিজ পরাজিত হয় অস্ট্রেলিয়া। এছাড়াও, তার ব্যবস্থাপকীয় কর্মপন্থা নির্ধারণের ফলে বিশ্ব সিরিজ ক্রিকেটে দ্বিধাবিভক্ত হয়ে পড়ে তার নিজ দল।  রিচার্ড মাডকস নামে তার এক ভাই রয়েছে। তার পুত্র ইয়ান মাডকসও রিচার্ডের পদাঙ্ক অনুসরণ করে ভিক্টোরিয়ার পক্ষে প্রথম-শ্রেণীর ক্রিকেট খেলেছেন। ২২ আগস্ট, ২০১৫ তারিখে তৎকালীন উদ্বোধনী বামহাতি ব্যাটসম্যান আর্থার মরিসের দেহাবসানের পর তিনিই সর্বাপেক্ষা বয়ষ্ক অস্ট্রেলীয় টেস্ট ক্রিকেটার ছিলেন। পরের মাসে হ্যারল্ড স্ট্যাপলটনের মৃত্যুর পর ও স্বীয় মৃত্যুর পূর্ব-পর্যন্ত তিনিই ছিলেন অস্ট্রেলিয়ার প্রথম-শ্রেণীর ক্রিকেটে জীবিত ব্যক্তি।(24 September 2015). "Australia's oldest cricketer dies, aged 100" – cricket.com.au. Retrieved 29 February 2016.   তথ্যসূত্র    আরও দেখুন   মার্ক বাউচার  ভিক্টোরিয়া ক্রিকেট দল  অস্ট্রেলীয় টেস্ট উইকেট-রক্ষকদের তালিকা   বহিঃসংযোগ   বিষয়শ্রেণী:১৯২৬-এ জন্ম বিষয়শ্রেণী:২০১৬-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলীয় উইকেট-রক্ষক বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:মেলবোর্ন থেকে আগত ক্রিকেটার বিষয়শ্রেণী:উইকেট-রক্ষক
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল। নিবন্ধটি সম্প্রসারণ করা হয়েছে ~মহীন (আলাপ) ১৯:০৭, ২৫ এপ্রিল ২০১৮ (ইউটিসি) অবনী বাড়ি আছো   – (অপসারণের প্রস্তাবনা দেখুনলগ দেখুন) () নিবন্ধটিতে কবিতা বাদ দিলে কন্টেন্ট নেই বললেই চলে। কাব্য গ্রন্থের নিবন্ধও এখনও উইকিপিডিয়াতে তৈরি হয়নি। আর বর্তমানে আমরা বাংলা উইকিপিডিয়ায় নতুন করে তৈরি স্টাব নিবন্ধ নিরুৎসাহিত করি। — তানভির • ১২:৪৮, ২০ এপ্রিল ২০১৮ (ইউটিসি)  রাখতে অসুবিধা দেখি না। নিবন্ধটি একদম ছোট (অসম্পূর্ণ) নয়। --আফতাব (আলাপ) ১৮:৩০, ২০ এপ্রিল ২০১৮ (ইউটিসি)  সমস্যা হচ্ছে কবিতা বাদ দিলে নিবন্ধটি ছোট (১৬৮ শব্দ) ও তথ্যসূত্রগুলোও জোরালো নয়। আমার যুক্তি হচ্ছে আমরা কাব্য গ্রন্থের নিবন্ধ করতে পারিনি, কবির নিবন্ধ মোটামুটি ও এখন কবিতার এতো ছোট একটি নিবন্ধ -- যা আমাদের বর্তমান প্র্যাকটিসের সাথে যায় না। তাই বর্তমানে নিবন্ধটি উল্লেযোগ্য কবিতা হিসেবে আপাতত রিডাইরেক্ট হিসেবে থাকতে পারে কবির/কাব্যগ্রন্থের নিবন্ধে ও কন্টেন্টগুলো ঐ নিবন্ধে যুক্ত করা যায়। — তানভির • ০৯:১৮, ২৩ এপ্রিল ২০১৮ (ইউটিসি)  ছোট নিবন্ধ অপসারণের কথা বললে বাংলা উইকির বহু নিবন্ধই অপসারণ করতে হবে। আমরা ছোট নিবন্ধ     তৈরিতে অনুৎসাহিত করি, তবে কেউ তৈরি করে ফেললে তা অপসারণ করতে পারি না, বিশেষ করে তা যদি এক অনুচ্ছেদ সমান হয়। আমার জানা মতে এটি মোটামুটি বিখ্যাত কবিতা। কাব্যগ্রন্থ তৈরি সময়ের ব্যাপার। আফতাব (আলাপ) ১৩:০৭, ২৩ এপ্রিল ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।